PIECES JUSTIFICATIVES. 75 



eussent guerre avecques monseigneur de Bourgoingne, si avoit-il son plaisir de nie l'aire 

 du bien, et feust en Angleterre, laquelle chose ilz ne auroient point et que je ne m en 

 doublasse, et que aussi bien me povoie-je asseurer comme Thérouenne cautheleu, etc., 

 maiz, l'aviz qu'ilz avoient pris ilec au département de mondit seigneur le régent conclud 

 en Angleterre, ilz s'en retourneroient en France et feroient, par le moien de madame la 

 régente, bien la besoingnc, et de 1 evesquc de Thérouenne, si bien (pie jamais guerre n'y 

 auroit. Et me disl, à ceste foiz, pour ce que je lui demandoye moult argent, et qu'il falloit 

 que je alasse en Normandie ; car en France ne recevroie riens, car il ny en avoit pas assez 

 pour messire Jehan de Luxembourg entretenir, et si n'en peut-on venir à chief, et se lui 

 avoit envoie monseigneur le régent par moult de foiz de grant finance par ledit Thérouenne, 

 duquel encores il disoit qu'il gastoit tout, et me promistadonc me paier et acquiter du tout 

 dedens la Chandeleur ensuivant, dedcns lequel temps il seroit acertené de la guerre ou de la 

 paix et de ladicte conclusion, et me dist que monseigneur de Bourgoignc leur l'aisoit moult 

 de grief, et que de lui se dévoient plus doubler que des armagnaz, et que, quant à eulx, ilz 

 n'en povoient estre asceurs, et me déclaira bien à plain du fait de Mascon , et (pie le duc de 

 Bretaigne s'estoit déclairé par le vueil de monseigneur de Bourgoingne, et moult d'autres 

 choses me dist touchant ces matières, touchant la bataille qui devoit estre en Hollande. Et, 

 à ceste asceurance d'avoir mon paiement, je menay Richart des Lespine pour lui baillier, et 

 fust jusques à S'-Lo et à Rouen pour me paier et contenter en tout, avoit ordonné au rece- 

 veur général de Normandie faire compte final avecques moy de la somme de xv c mi" xim fr., 

 dont austresfoiz j'ay parlé et d'autres sommes , maiz il le list recevoir cautement par 

 autre. 



Item, ung peu devant, à Paris, il m'avoit monstre le dyamant, comme j'ay autresfoiz dit. 

 Item à S'-Lo, en ce temps, où estoit Rampston et Robessart, je oy dire et parler de la 

 bataille qui devoit estre en Hollande, et disoient moult de choses cuidans avoir tout gaigné 

 et sambloit que monseigneur y fust jà tué. 



Item, à S'-James de Beuvron , où il m'avoit mandé, après ce qu'il m'eust donné le ra- 

 chast de la tour de Beu , afin de mener à Paris la dame autresfoiz nommée, et que je lui 

 promis le bien servir, me dist, après souper, que oneques si mauvaise bataille ne lu pour 

 monseigneur et que par le moien de madame la régente, maiz que monseigneur le régent 

 fust venu, on auroit une bonne lin, et je lui demanday comment il se pourroit faire, quant 

 monseigneur le régent amoit tant madame la régente et qu'il l'amenoit tousjours à Paris 

 avec lui et ailleurs. Il me dist que cela lui serviroil bien, et que c'estoit par la dissimu- 

 lacion de monseigneur le régent, et plainement me dist que monseigneur estoit Tomme du 

 monde que lui et tous haïoient, et qu'il en estoit le plus fort ennemy, et que jamaiz ne lui 

 livreroient bataille, maiz bien en vendraient à chief, ne quoy qu'ilz faignissent il ne auroit 

 plus de bataille. Et cecy, à Dijon, je dy à Briffault, quant on faisoit les processions, et si 

 croy que je le dy à Noident, et qu'ilz ne se doublassent que les Angloiz ne y cntreroientjà, 

 en Holande. Et ilec, au souper où estoit Rampston, je oy parler de mander gens de pays 

 pour sceurté des villes, et de poisons, et de tous maulx et moult de choses. Et d'ilec me 

 parti, et, pour ce et autres choses, me cuida faire prendre, ainsi que j'ay dit, et si envoia 

 Tome XXXIII. <0 



